વિદેશોમાં જે ચાલે છે એ બધું જ અહીંયાં ચાલશે એવું માની લેવાની જરુર નથી. વિદેશમાં જે ચાલે છે તે બધું જ સારું છે અને સાચું છે એવી ભૂલભરેલી માન્યતાને કાઢી ફેંકવાની જરુર છે. અસ્પૃશ્યતા અંગે વાત કરતાં તેઓએ કહ્યું હતું કે આપણે ત્યાં વેદોની અંદર અસ્પૃશ્યતાની કોઈ વાત જ કરવામાં આવી નથી. શ્રમિકવર્ગને વિરાટ મહારાજના ચરણરુપે કહ્યો છે અને ચરણસ્પર્શ અને ચરણપૂજનનું આપણે ત્યાં વિશેષ મહત્ત્વ છે અને ભગવાનશ્રીના ચરણને ક્યારેય અસ્પૃશ્ય ગણી શકાય ખરા ? પગ ચાલે છે માટે આપણી જિંદગી ચાલે છે. સમાજમાં જે સારું થઈ રહ્યું તેને લોકો સુધી પહોંચાડવું એ માધ્યમોની ફરજ છે. આપણે ત્યાં સંતસમાજ લાખોની સંસ્થામાં સેવાકાર્યો કરે છે, પરંતુ તેનો ઢંઢેરો પીટતા નથી, કારણ કે તે તેની સંસ્કૃતિ નથી. ત્યારે માધ્યમોની જવાબદારી તેમના પ્રત્યે ઘણી વધી જાય છે. તેમનાં સેવાકાર્યોને લોકો સુધી પહોંચાડે.